钦定古今图书集成/明伦汇编/家范典/第059卷 > 徐祯稷耻言 > 《袁安传论》后汉·书
## 钦定古今图书集成/明伦汇编/家范典/第059卷 > 徐祯稷耻言 > 《袁安传论》后汉·书

陈平多阴谋，而知其后必废；邴吉有阴德，夏侯胜识
其当封，及子孙终。陈掌不侯，而邴昌绍国，虽有不类，
未可致诘，其大致归然矣。袁公、窦氏之间，乃情帝室，
引义雅正，可谓王臣之烈。及其理《楚狱》，未尝鞫人于
臧罪，其仁心足以覃乎后昆，子孙之盛，不亦宜乎！